CELEX: 31986R1651
Language: el
Date: 1986-05-26 00:00:00
Title: Κανονισμός (ΕΟΚ) αριθ. 1651/86 του Συμβουλίου της 26ης Μαΐου 1986 που τροποποιεί τον κανονισμό (ΕΟΚ) αριθ. 1970/80 περί γενικών κανόνων εφαρμογής των ενεργειών που αποβλέπουν στην προώθηση κατανάλωσης ελαιολάδου στην Κοινότητα

Avis juridique important

|

31986R1651

Κανονισμός (ΕΟΚ) αριθ. 1651/86 του Συμβουλίου της 26ης Μαΐου 1986 που τροποποιεί τον κανονισμό (ΕΟΚ) αριθ. 1970/80 περί γενικών κανόνων εφαρμογής των ενεργειών που αποβλέπουν στην προώθηση κατανάλωσης ελαιολάδου στην Κοινότητα  

Επίσημη Εφημερίδα αριθ. L 145 της 30/05/1986 σ. 0010 - 0010 Φινλανδική ειδική έκδοση: Κεφάλαιο 3 τόμος 21 σ. 0069  Σουηδική ειδική έκδοση: Κεφάλαιο 3 τόμος 21 σ. 0069 

***** ΚΑΝΟΝΙΣΜΟΣ (ΕΟΚ) αριθ. 1651/86 ΤΟΥ ΣΥΜΒΟΥΛΙΟΥ  της 26ης Μαΐου 1986  που τροποποιεί τον κανονισμό (ΕΟΚ) αριθ. 1970/80 περί γενικών κανόνων εφαρμογής των ενεργειών που αποβλέπουν στην προώθηση κατανάλωσης ελαιολάδου στην Κοινότητα  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό αριθ. 1454/86 (2), και ιδίως το άρθρο 11 παράγραφος 7,  την πρόταση της Επιτροπής,  Εκτιμώντας ότι στο άρθρο 2 του κανονισμού (ΕΟΚ) αριθ. 1970/80 (3) προβλέπεται ότι η Επιτροπή ανακοινώνει στο Συμβούλιο το πρόγραμμα των ενεργειών που προτίθεται να αναλάβει κατά την επομένη περίοδο εμπορίας· ότι η πείρα απέδειξε ότι, για λόγους αποτελεσματικότητας των ενεργειών, είναι μερικές φορές σκόπιμο να επεκταθεί το εν λόγω πρόγραμμα σε περισσότερες περιόδους εμπορίας· ότι θα πρέπει συνεπώς να τροποποιηθεί ο εν λόγω κανονισμός,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 του κανονισμού (ΕΟΚ) αριθ. 1970/80, η πρώτη φράση αντικαθίσταται από το ακόλουθο κείμενο:  «Η Επιτροπή ανακοινώνει στο Συμβούλιο, το αργότερο στις 31 Οκτωβρίου, το πρόγραμμα των ενεργειών που προτίθεται να αναλάβει κατά τη διάρκεια της ή των επομένων περιόδων εμπορίας. »  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 26 Μαΐου 1986.  Για το Συμβούλιο  Ο Πρόεδρος  G. BRAKS  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 133 της 21. 5. 1986, σ. 8.  (3) ΕΕ αριθ. L 192 της 26. 7. 1980, σ. 5.